Vrou tronk toe oor agterstallige betalings | Netwerk24
5 rowers vas ná jaagtog en skietery met polisie
Vyf mans wat Dinsdag ’n supermark in Thohoyandou in Limpopo beroof en toe vir die polisie weggejaag het, is na ’n oor-en-weer-skietery in hegtenis geneem.
IKR sê beplanning vir T20-WB gáán voort
Die Internasionale Krieketraad (IKR) berei steeds voor vir die T20-Wêreldbeker-toernooi (T20-WB) asof dit vanjaar in Oktober en November gaan plaasvind en ontken gerugte dat daar reeds besluit is om die toernooi uit te stel.
Jake: Daar is lig in die tonnel vir rugby in SA
WVF se vesel breek, aansoeke tans gestaak
Die (WVF kan nie soos beplan vandag al begin met aansoeke vir Mei se Covid19Ters-voordele nie weens ’n fout met sy optiese vesel.
Sygnia verwag skerp styging in wins
Sygnia het die storm op finansiële markte oënskynlik goed getrotseer.
Vrou tronk toe oor agterstallige betalings
Deur Alzane Narrain 21 Junie 2018 21:13
’n Gewese ontvangsdame wat R350 989 van Electro Diesel in Bloemfontein gesteel het, is vir agt jaar tronk toe gestuur nadat sy agterstallig met haar terugbetalings geraak het.
Cornelia Aletta van der Westhuizen (34) was in trane nadat streeklanddros M. Daya haar tronk toe gestuur het omdat sy nie die vasgestelde bedrae volgens haar pleitooreenkoms betaal het nie. Sy sou die bedrag wat sy gesteel het, aan haar werkgewer terugbetaal.
Cornelia Aletta van der Westhuizen sit in die beskuldigdebank van die streekhof in Bloemfontein. Foto: Alzane Narrain
Van der Westhuizen moes R5 000 per maand oor 72 maande aan Johan Strydom betaal nadat sy in Oktober op 29 aanklagte van diefstal gevonnis is.
Sy het net vier paaiemente tot einde Februarie betaal.
Daya het die opgeskorte vonnis van agt jaar tronkstraf in werking gestel omdat sy nie die voorwaardes van die opskorting van haar tronkstraf nagekom het nie.
Van der Westhuizen het vroeër beken dat sy geld van kliënte ontvang het en die grootste deel van die geld vir haarself gehou het.
Die misdrywe is tussen 27 Maart en 30 September 2015 gepleeg.
Rinah Tshite het vir die staat opgetree.
Ao. Adolf Jonker was die ondersoekbeampte.
Meer oor: Bloemfontein
Eers die moord, nou wil bank hom bykom
Kaapstad identifiseer 6 Covid-19-brandpunte
Kleuterskole en speelgroepies nou ‘op laaste bene’
DAG 62: Bevelsraad sê môre 14:00 oor skuif na vlak 3